Guy Diederich
De Guy Diederich, gebuer den 29. Juli 1957 zu Diddeleng, ass e Lëtzebuerger Geeschtlechen am Pastoralteam "Musel a Syr Saint-Jacques".

De Jong vun engem Schmelzaarbechter ass zu Keel opgewues a war nom Schoulofschloss "Lecteur de Compteurs" bei der Gemeng Lëtzebuerg.

Seng Pristerwei war de 4. Juli 1987. Fir d'éischt war hie Kaploun zu Bouneweg bis 1990, duerno Paschtouer zu Rued-Sir a Fluessweiler. 1999 gouf e Paschtouer zu Menster an Ouljen an 2000 Paschtouer zu Betzder.

Hien ass zanter 1990 Aumônier am Centre Hospitalier de Luxembourg a war 2019 Oktavpriedeger zum Thema: "Bleif bei eis".

Um Virowend vum Nationalfeierdag 2023 (den 22. Juni 2023) gouf hien zum Éierebierger vun der Gemeng Betzder ernannt.

Quellen 
Parverband Widdebierg. http://parverband.betzdorf.lu/kontakt.html (opgeruff den 31.07.2023).
OLINGER Christophe, Ein Tag mit Guy Diederich, am: Wort-online 09.03.2023. https://www.wort.lu/video/ein-tag-mit-guy-diederich/999996.html (opgeruff den 31.07.2023).
WIRTZ Jean François, „22.06.2023, Ried Nationalfeierdag 2023“, am: Betzder Gemengebuet N°02, Mäerz-Juli 2023, S. 97-108 (hei S. 101 : Paschtouer Guy Diederich).